7 hivatalos olimpián 90 partit játszott magyar színekben és 61 pontot szerzett. Összesen 2 alkalommal nyert aranyérmet és 2 alkalommal ezüstérmet a magyar csapattal. Ezzel az olimpiai érmek számát tekintve dr. Vajda Árpáddal és Steiner Endrével holtversenyben vezeti a képzeletbeli örökranglistát! Ha ehhez még hozzávesszük az 1924-es és az 1936-os nemhivatalos sakkolimpiákon szerzett egy ezüst és egy aranyérmét, akkor teljesítményét mindenképpen a legfényesebbek között kell számon tartanunk.